EkBass/fiwiki-20250220-pages-articles huggingface dataset:
Roger de Flor

Roger de Flor (1267–1305) oli Sisiliassa syntynyt seikkailija ja sotilas. Kahdeksanvuotiaana hänet lähetettiin temppeliherrain ritarikunnalle kuuluvalle laivalle. Roger liittyi temppeliherroihin ja päätyi lopulta laivan päälliköksi. Akkon piirityksen yhteydessä vuonna 1291 Rogeria syytettiin paavin kutsumisesta varkaaksi ja uskostaan luopuneeksi. Hän menetti sotilasarvonsa ja joutui pakenemaan Genovaan, jossa hän aloitti uuden uran merirosvona. Roger pestautui Sisilian kuninkaan Frederik II:n palvelukseen, joka antoi hänelle vara-amiraalin arvon. Kun sota loppui vuonna 1302 halusi Frederik päästä eroon maassa olleista palkkasotilaista, Almogavareista, joille hän ei enää pystynyt maksamaan palkkaa. Roger sai palkkasotilaat lähtemään mukaansa itään sotimaan turkkilaisia vastaan. Bysantin keisari Andronikos II Palaiologos otti sotilaat avosylin vastaan, kun he saapuivat Konstantinopoliin vuonna 1303. Roger adoptoitiin keisarilliseen perheeseen, ja hän meni naimisiin keisarin lapsenlapsen kanssa. Hänestä tehtiin myös laivaston komentaja megas duks (suurruhtinas) ja armeijan ylipäällikkö megas domestikos. Roger lähetettiin armeijansa, ns. katalonialainen komppanian, kanssa sotimaan turkkilaisia vastaan Vähään-Aasiaan. Vuonna 1304 Rogerin joukot pelastivat piiritetyn Filadelfian kaupungin. Roger päätti nyt perustaa oman ruhtinaskuntansa, mutta hän epäonnistui kun hän yritti vallata Magnesian. Kun Roger vaati keisarilta joukoilleen palkkaa, mutta kun sitä ei herunut tarpeeksi, hän päätti ryövätä Konstantinopolia ympäröivän maaseudun. Keisari antoi Rogerille caesarin arvonimen, mutta pian tämän jälkeen keisarin poika Mikael teki lopun Rogerin suunnitelmista. Mikael kutsui Rogerin luokseen Adrianopoliin, jossa hän antoi murhata vieraansa. Rogerin joukot kostivat johtajansa murhan taistelemalla sinnikkäästi bysanttilaisia vastaan vielä monen vuoden ajan. == Lähteet == Luokka:Bysanttilaiset sotilaat Luokka:Merirosvot ja kaapparit Luokka:Amiraalit Luokka:Keskiajan henkilöt Luokka:Vuonna 1267 syntyneet Luokka:Vuonna 1305 kuolleet
Talviolympialaiset 1972

Vuoden 1972 talviolympialaiset pidettiin Sapporossa, Japanissa 3.–13. helmikuuta vuonna 1972. Kisat avasi Japanin keisari Hirohito, olympiatulen sytytti Hideki Takada ja urheilijoiden valan vannoi pikaluistelija Keiichi Suzuki. Jo aikaisemmin oli vuoden 1940 talviolympialaiset ollut määrä pitää Sapporossa, mutta ne jouduttiin peruuttamaan toisen maailmansodan takia. == Valintaprosessi == Sapporo valittiin kisojen pitopaikaksi 25. huhtikuuta 1966 Roomassa Italiassa äänestyksen perusteella. Toiseksi vahvin ehdokas isäntäkaupungiksi oli Kanadan Banff. Äänestystulokset Kaupunki Maa Kierros 1 Sapporo 32 Banff 16 Lahti 7 Salt Lake City 7 ==Lajit == Olympiaohjelmassa oli 35 tapahtumaa kymmenessä eri urheilulajissa. * * * * * * ** ** ** * * ==Osallistujat== Kilpailuihin osallistui kaikkiaan 1 006 urheilijaa 35 maasta. * * * * * * * * * * * * * * * * * * * * * * * * * * * * * * * * * * * ==Mitalitaulukko== Vuoden 1972 talviolympialaisten mitalitaulukon ykkössijan saavutti Neuvostoliitto. == Lähteet == *
Kaguaanit

Kaguaanit ovat kaakkoisaasialaisia puussa eläviä nisäkkäitä. Kaguaanien lahkoon kuuluu nykyisin vain yksi heimo ja kaksi sukua, joissa kummassakin on yksi laji. Lajit ovat kaguaani (Cynocephalus volans) ja täpläkaguaani (Galeopterus variegates, aik. Cynocephalus variegatus). Näistä kaguaani on yleisempi. Nykyisten lajien lisäksi kaguaanien lahkoon on toisinaan luettu esihistoriallinen Plagiomenidae-heimo, jonka edustajat elivät 60–70 miljoonaa vuotta sitten Pohjois-Amerikassa. Vaikka kaguaanit ovat taitavimpia liitäviä nisäkkäitä, lentämään ne eivät pysty. Pisimmät liidot saattavat olla jopa yli 130 metriä pitkiä. Kaguaanit ovat kädellisten lähimpiä eläviä sukulaisia.Tiede 10/2007 == Koko ja ulkonäkö == Kaguaanit ovat melko isoja puissa eläviksi nisäkkäiksi: pituudeltaan 35–40 senttimetriä ja painoltaan 1–2 kiloa. Niitä voitaisiin verrata keskikokoiseen opossumiin tai suureen oravaan. Kaguaaneilla on kohtuullisen pitkät ja sirot jalat, normaalipituinen häntä ja suhteellisen hoikka rakenne. Pää on pieni, mutta silmät ovat suuret ja eteenpäin suuntautuneet. Korvat ovat pienet ja pyöreät. Tunnusmerkillisin piirre kaguaaneissa on kuitenkin lentopoimu, jonka avulla nämä nisäkkäät pystyvät liitämään pitkiäkin matkoja, jopa yli 130 metriä. Poimu kulkee olkapäistä etukäpäliin, viimeisen sormenpäästä varpaankärkiin ja takajaloista hännänpäähän. Toisin kuin muilla liitävillä nisäkkäillä sormien ja varpaiden välitkin on yhdistetty, jotta liitopinta-ala olisi mahdollisimman laaja. Kaguaanien lentopoimut ovat eläimen kokoon suhteutettuna laajemmat kuin minkään muun liitävän nisäkkään. == Levinneisyys == Kaguaaneja tavataan Kaakkois-Aasiassa sekä mantereella että saarilla. == Elinympäristö == Sademetsät ovat kaguaanien elinympäristöjä. == Käyttäytyminen ja lisääntyminen == Kaguaanien käyttäytymisestä tiedetään melko vähän, sillä ne ovat ujoja yöeläimiä ja elävät vain sademetsissä. Kaguaanit ovat joka tapauksessa kömpelöitä kiipijöitä. Ne etenevätkin puissa ylöspäin hypähtelemällä. Vaikka kaguaanit ovat istukallisia nisäkkäitä, ne lisääntyvät pussieläinmaisesti. Poikaset syntyvät vain 60 päivän raskauden jälkeen kehittymättöminä. Ne viettävät ensimmäisen puoli vuotta elämästään roikkuen emon vatsasta. Kaguaanien lisääntyminen on melko hidasta, sillä poikanen on täysikasvuinen vasta 2–3 vuoden kuluttua. Kun kaguaani on täysikasvuinen se lähtee etsimään omaa pesää itselleen == Ravinto == Kaguaanit ovat kasvinsyöjiä. Ne syövät lehtiä, versoja, kukkia ja mahlaa sekä luultavasti hedelmiäkin. == Lähteet == * Luokka:Seulonnan keskeiset artikkelit
Finlandia Vodka

Finlandia Vodka on suomalainen, viljasta valmistettava votka. Se on väritön ja maultaan neutraali ja kuiva (eli ei sisällä sokeria), ja siinä on alkoholia 40 tilavuusprosenttia, maustetuissa versioissa 37,5. Se kuuluu niin sanottujen premium-vodkien luokkaan. ==Historia== Finland Vodka esiteltiin ensimmäisen kerran vuonna 1970. pohjoisamerikkalainen Brown-Forman Corporation osti vuonna 2000 brändistä 45 %, vuonna 2002 35 % ja vuonna 2004 loput. Kreikkalainen Coca-Colan pullottaja Coca-Cola Hellenic Bottling Company (HBC) osti vodkan brändin vuonna 2023 220 miljoonalla dollarilla. Suomen valtion omistama Anora Group jatkaa juoman valmistamista yksinoikeudella ainakin vuoteen 2035 saakka. Finlandia Vodka -pullojen valmistus siirtyi elokuussa 2009 Karhulan lasitehtaan lopettamisen jälkeen Viroon. Finlandia pullotettiin aiemmin Tapio Wirkkalan muotoilemaan kuuluisaan "jääpulloon" (Frozen Ice), mutta sittemmin pullon ja etiketin mallia on muutettu seuraavasti: * Hammered Ice 1998 * Glacial Ice 2003 * Melting Ice 2011 * Flowing Ice 2018 Maustamattoman Finlandian lisäksi myynnissä on myös yhdeksän maustettua vodkalaatua: Lime, Coconut, Blackcurrant, Mango, Tangerine, Raspberry, Cranberry, Grapefruit ja Redberry. ==Mainonta ja populaarikulttuuri== Finlandia Vodkaa on mainostettu muun muassa tuotesijoittelulla ja sponsorisopimuksin. James Bond -elokuvassa Kuolema saa odottaa (2002) agentti 007 on vaihtanut vodkan Absolutista Finlandiaan. Finlandia Vodka vilahtaa useissa Renny Harlinin ohjaamissa elokuvissa. Finlandia Vodka sponsoroi aikanaan McLarenin F1-tallia, ja sen mainoksia näkyi muun muassa Mika Häkkisen kypärässä vuosina 1999–2001. Finlandia Vodkasta puhutaan useaan otteeseen Bret Easton Ellisin kirjassa Amerikan Psyko (1991), jossa muun muassa henkilöhahmo Timothy Price pyytää monesti Finlandiaa mutta joutuu "tyytymään" Absolut Vodkaan. == Kuvia == Tiedosto:Finlandia Vodka logo.jpg|Tavallisen Finlandia Vodkan etiketti Tiedosto:Finlandia Vodka Fusionin logo.svg|Finlandia Vodka Fusion -pullon etiketti Tiedosto:Finlandia vodka.jpg|Finlandia Vodka 5 cl pullossa Tiedosto:Finlandia - Vodka of Finland.jpg|Tapio Wirkkalan suunnittelema pullo. Tiedosto:Finlandia Classic vodka.jpg|alt="Melting Ice" [7]|"Melting Ice" == Lähteet == == Aiheesta muualla == * Finlandian kotisivusto * Tiedote: Altian osuus Finlandia Vodka Worldwidesta Brown-Formanille Luokka:Votkamerkit Luokka:Suomalaiset viinamerkit Luokka:Seulonnan keskeiset artikkelit Luokka:Anora Groupin tuotteet
Koskenkorva

Koskenkorva voi tarkoittaa seuraavia asioita: * Koskenkorva, taajama Ilmajoella * Koskenkorva, rautatieasema Ilmajoen Koskenkorvalla * Koskenkorvan Urheilijat, urheiluseura Ilmajoen Koskenkorvalla * Koskenkorvan pesäpallostadion Sähkökoje Areena, pesäpallokenttä Ilmajoen Koskenkorvalla * Koskenkorvan tehtaat, Altia Oyj:n väkiviinatehdas Ilmajoen Koskenkorvalla * Koskenkorva, Altian (aik. Alkon) viinamerkki * Koskenkorva, kylä Raahessa * Koskenkorva-palkinto, Tampereen yliopiston ylioppilaskunnan ja ainejärjestö Teeman 1990-luvulla jakama kirjallisuuspalkinto ;Sukunimi * Jesse Koskenkorva (s. 1999), suomalainen jääkiekkoilija * Kimmo Koskenkorva (s. 1978), suomalainen jääkiekkoilija * Matti Koskenkorva (1880–1965), suomalainen maastohiihtäjä * Raino Koskenkorva (1926–2013), suomalainen maantiepyöräilijä * Samu Koskenkorva (s. 2001), suomalainen jääkiekkoilija.
Talviolympialaiset 1976

Vuoden 1976 talviolympialaiset pidettiin Innsbruckissa Itävallassa 4.–15. helmikuuta vuonna 1976. Kilpailut julisti avatuksi Itävallan presidentti Rudolf Kirchschläger, urheilijoiden olympiavalan vannoi Willy Köstinger ja olympiatulen sytyttivät Christl Haas ja Josef Feistmantl. == Valintaprosessi == Kisat piti alkujaan järjestää Denverissä Yhdysvalloissa, mutta kustannusten nousu kolminkertaisiksi ja huoli ympäristövaikutuksista sekä näitä seurannut kansanäänestys peruuttivat kisaisännyyden. Denver ilmoitti kieltäytymisestään KOK:lle 15. marraskuuta 1972. Tämän jälkeen KOK tarjosi isännyyttä Kanadan Whistlerin kaupungille, mutta hakuprosessin jälkeen valittu uusi hallitus kieltäytyi isännyydestä. Tämän jälkeen Salt Lake City tarjoutui kisaisännäksi, mutta KOK hylkäsi hakemuksen ja valitsi helmikuussa 1973 kisaisännäksi Innsbruckin, joka oli isännöinyt myös vuoden 1964 talviolympialaisia. Salt Lake City sai myöhemmin järjestettäväkseen vuoden 2002 talviolympialaiset.Vesa Laitinen: Tampereen värikäs kisahaku. Aamulehti 29. marraskuuta 2016, s. A26–26. Alma Media Kustannus Oy. ===Tampere ehdokkaana olympiakaupungiksi=== Ajatus talviolympiakisojen järjestämisestä Tampereella heräsi Suomen olympiakomiteassa keväällä 1969, ja innokkaimpia asiassa olivat vasta valittu kaupunginjohtaja Pekka Paavola ja Suomen edustajana KOK:ssa ollut Helsingin apulaiskaupunginjohtaja Erik von Frenckell. Tampereen jäähalli ja Ratinan stadion olivat valmistuneet vuonna 1965 ja Lamminpään kaupunginosassa ajateltiin olevan sopiva hiihtomaasto. Alppihiihdon, mäkihypyn ja kelkkailun suhteen käännyttiin useita MM-hiihtoja onnistuneesti järjestäneen Lahden puoleen, joka kuitenkin yllättäen kieltäytyi. Lopulta Kuopio lupasi, että jos Tampere saisi kisat, Puijolla voitaisiin kilpailla mäkihypyssä. Alppihiihdon osalta Pyhätunturi ilmaisi valmiutensa. Olympiakylää kaavailtiin Hervantaan, jonka kaavoitus oli juuri meneillään, ja kisojen radiointi ja televisiointi suunniteltiin hoidettavaksi Ristimäestä. Tampereella tuolloin vaikuttanut SDP:n ja kokoomuksen aseveliakseli ajoi hanketta vuoden ajan erittäin tarmokkaasti. Toisaalta Tampereen kansandemokraattinen valtuustoryhmä suhtautui asiaan penseästi ja myös KOK:n toinen suomalaisjäsen, vuorineuvos Paavo Honkajuuri oli ärsyyntynyt von Frenckellin vauhdista. Von Frenckell pyrki järjestämään Tampereen delegaatiolle tapaamiset mahdollisimman monen KOK:n jäsenen kanssa ennen ratkaisevaa äänestystä. Olympiahanke toi Tampereelle noin vuoden ajaksi runsaasti julkisuutta aina New York Timesia myöten. Äänestystulokset 12\. toukokuuta 1970 Amsterdam, Alankomaat Kaupunki Maa Kierros 1 Kierros 2 Kierros 3 Denver 29 29 39 Sion 18 31 30 Tampere 12 8 Vancouver 9 == Lajit == Olympiaohjelmassa oli 37 tapahtumaa kymmenessä eri urheilulajissa. * * * * * * ** ** ** * * ==Osallistujat== Kisoihin osallistui 1 123 urheilijaa 37 maasta. * * * * * * * * * * * * * * * * * * * * * * * * * * * * * * * * * * * * * ==Mitalitaulukko== Vuoden 1976 talviolympialaisten mitalitaulukon ykkössijan saavutti Neuvostoliitto. == Katso myös == * Talviparalympialaiset 1976 == Lähteet == *
Talviolympialaiset 1980

Vuoden 1980 talviolympialaiset pidettiin Lake Placidissa Yhdysvalloissa. Näissä kisoissa käytettiin keinolunta ensimmäisen kerran. Kisojen olympiatuli sytytettiin Kreikan Olympiassa 30. tammikuuta 1980. Olympialaisten avajaiset suoritti Yhdysvaltain varapresidentti Walter Mondale. Presidentti Jimmy Carter oli estynyt Afganistanin ja Iranin kriisien vuoksi ja joutui pysymään Washingtonissa avajaisten ajan. == Lajit == Olympiaohjelmassa oli 38 tapahtumaa kymmenessä eri urheilulajissa. * * * * * * ** ** ** * * == Osallistujamaat == Kilpailuihin osallistui kaikkiaan 1 072 urheilijaa 37 maasta. * * * * * * * * * * * * * * * * * * * * * * * * * * * * * * * * * * * * * ==Mitalitaulukko== Vuoden 1980 talviolympialaisten mitalitaulukon ykkössijan saavutti Neuvostoliitto. == Kuvagalleria == Ceremony 1980 Winter Games.jpg|Avajaiset Olympic flags, 1980 Winter Olympics.jpg|Olympialippuja Nordic skiing at the 1980 Winter Olympics.jpg|Hiihtoa Alpine skiing at the 1980 Winter Olympics.jpg|Alppihiihtoa Biathlon at the 1980 Winter Olympics.jpg|Ampumahiihtoa Bob run during the 1980 Winter Olympics.jpg|Rattikelkkailua Ice Hockey Match, Lake Placid 1980.jpg|Jääkiekkoa Ski jumping at the 1980 Winter Olympics.jpg|Mäkihyppyä Lake Placid 1980, ice rink.jpg|Pikaluistelua == Katso myös == * Miracle on Ice * Talviolympialaiset 1932 * Kesäolympialaiset 1980 * Talviolympialaisten 1980 esikisat * Talviparalympialaiset 1980 * Suomi talviolympialaisissa 1980 == Lähteet == == Aiheesta muualla == * la84.org - Winter Olympics 1980 results *
Marshall Nirenberg

Marshall Warren Nirenberg (10. huhtikuuta 1927 – 15. tammikuuta 2010) oli yhdysvaltalainen biokemisti ja geneetikko. Hän sai Nobelin lääketieteen palkinnon vuonna 1968 geneettisen koodin selvittämisestä. Nirenberg opiskeli Floridan yliopistossa biologiaa. Hänen maisterintyönsä 1952 käsitteli vesiperhosten ekologiaa ja taksonomiaa. Nirenberg siirtyi sitten biokemiaan, jota hän opiskeli Michiganin yliopistossa valmistuen tohtoriksi vuonna 1957. Vuonna 1959 Nirenberg alkoi tutkia DNA:n, RNA:n ja proteiinien välisiä suhteita. Seuraavana vuonna hänet nimettiin National Institutes of Healthin (NIH) tutkijaksi. Näissä tutkimuksissa Niremberg ja J. Heinrich Matthaei osoittivat, että proteiinisynteesissä tarvitaan lähetti-RNA:ta. Tuottamalla synteettistä, pelkästään urasiilista koostunutta lähetti-RNA:ta Nirenberg osoitti, että kodoni UUU koodittaa fenyylialaniinia. Tämä oli ensimmäinen askel kodonitaulukon selvittämisessä Vuonna 1961 Nirenberg valittiin NIH:n biokemiallisen genetiikan osaston johtoon. Vuonna 1965 Nirenberg pystyi kollegoidensa avulla kokoamaan kaikki 64 kolmikirjamista kodonia käsittävän geneettisen koodin taulukon, joka esittää DNA:n ja proteiinien väliset yhteydet. Nirenberg sai työstään Nobelin fysiologian ja lääketieteen palkinnon vuonna 1968. Palkinnon jakoivat hänen kanssaan Har Gobind Khorana, joka löysi nukleiinihappojen synteesin, ja Robert W. Holley, joka selvitti lähetti-RNA:n kemiallisen rakenteen. Samana vuonna Nirenberg sai National Medal of Honorin; vuonna 1966 hänelle oli myönnetty National Medal of Science. Nirenberg teki myös Nobel-palkintonsa jälkeen merkittäviä tieteellisiä löytöjä genetiikan ja neurobiologian aloilta. Hän teki pioneerityötä hermosolujen viljelyssä ja tutki geenien ilmenemistä, kantasolujen erilaistumista ja hermojärjestelmän kehittymistä. 1980-luvulla Nirenberg löysi banaanikärpäsen geenin, joka on merkittävä sydämen kehittymiselle. Löytö auttaa synnynnäisten sydänsairauksien ymmärtämisessä. == Lähteet == == Aiheesta muualla == * Nobel esittelypuhe professori P. Reichard, Luokka:Yhdysvaltalaiset biokemistit Luokka:Yhdysvaltalaiset geneetikot Luokka:Vuonna 1927 syntyneet Luokka:Vuonna 2010 kuolleet Luokka:Nobelin fysiologian tai lääketieteen palkinnon saajat
Klondike

thumb|Kullankaivajien asumuksia Klondiken kultaryntäyksen aikana 1800-luvun lopulla. Klondike on alue Kanadan luoteisosassa Yukonissa lähellä Alaskan rajaa. Alue sijaitsee Yukonjoesta haarautuvan Klondikejoen varrella. Alueelle suuntautui suuri kultaryntäys 1896–1898. Klondiken keskus on ryntäyksen aikana perustettu Dawson City. Valkoiset uudisasuttajat totesivat seudun alkuperäisen intiaaninimen Tr’ondëk (”vasarakivivesi” hänin kielellä) vaikeaksi ääntää ja alkoivat kutsua paikkaa Klondikeksi. == Kultaryntäys == Klondiken kultaryntäys oli vuosia kestänyt kullankaivajien ja onnenonkijoiden massamuutto Klondikeen 1800-luvun lopulla. Klondikesta on löytynyt tähän mennessä noin 350 tonnia kultaahttp://www.emr.gov.yk.ca/mining/history.html History of Mining in the Yukon. Ryntäys alkoi paikallisena vuonna 1896, jolloin alaskalaiset turkismetsästäjät saapuivat alueelle, mistä intiaani Skookum Jim oli löytänyt runsaasti kultaa Rabbit- eli Bonanzajoen pohjalta. Tieto kultalöydöstä saavutti Yhdysvallat vasta vuonna 1897, jolloin noin 6 000 ihmistä saapui Klondikeen. Matka Klondikeen muun muassa vuorisolien yli oli vaarallinen kylmän ja nälän uhan takia. Elämä Klondikessa oli yleensä pelkkää kovaa työtä, ja vain jotkut rikastuivat kullalla. Kullanetsijä saattoi kuolla muun muassa kaivoskuilun sortumiseen tai täyttymiseen vedellä. Vuonna 1897 kullanetsijät rakensivat Dawson Cityn kaupungin, jota kutsuttiin ”Pohjolan Pariisiksi”. Lopulta kaupungissa oli noin 30 000 asukasta. Vuonna 1898 ryntäys Klondikessa alkoi olla ohi ja painopiste siirtynyt Alaskan Nomeen. Niinpä Dawson City kutistui vuoteen 1905 mennessä 5 000 asukkaan pikkukaupungiksi. Nykyään siellä asuu noin 1 600 asukasta. == Lähteet == Luokka:Yukon Luokka:Klondiken kultaryntäys Luokka:Seulonnan keskeiset artikkelit
Kultakuume

Kultakuume voi tarkoittaa ainakin seuraavia asioita: * kultaryntäys, laajamittainen kullanetsijöiden muuttoliike * Kultakuume, Yle Radio 1:n kulttuuriohjelma iltapäivisin maanantaista perjantaihin * Kultakuume, Charlie Chaplinin elokuva vuodelta 1925 * Kultakuume, suomalainen tekstiseikkailupeli Amigalle vuodelta 1986 * Kultakuume, suomalainen yhtye ** Kultakuume, yhtyeen albumi vuodelta 1990 * Kultakuume, Aku-Palat-albumisarjan numero 4 vuodelta 1999 * Kummeli Kultakuume, elokuva vuodelta 1997 * Kultakuume.com, suomalainen televisiosarja vuodelta 2001 * Kultakuume, yhdysvaltalainen vuodesta 2010 esitetty televisiosarja
Mihail Kalašnikov

Mihail Timofejevitš Kalašnikov (, 10. marraskuuta 1919 Kurja, Altain aluepiiri, Neuvosto-Venäjä – 23. joulukuuta 2013 Iževsk, Udmurtia, Venäjä) oli neuvostoliittolainen ja venäläinen asesuunnittelija. Hän toimi maailman yleisimmän ja kuuluisimman rynnäkkökiväärin, nimeään kantavan Avtomat Kalašnikova obraztsa 1947 godan eli AK-47:n pääsuunnittelijana. Kalašnikov oli maanviljelijäperheen 17. lapsi. Toisessa maailmansodassa hän palveli puna- armeijan panssarijoukoissa mutta haavoittui syksyllä 1941. Sen jälkeen hän ryhtyi suunnittelemaan aseita. Kalašnikov työskenteli ennen eläkkeelle jäämistään pääinsinöörinä Udmurtian Iževskissä Ižmaš-konsernissa. Hän sai lukuisia kunnianosoituksia, kuten sosialistisen työn sankarin arvon, Stalin- palkinnon, presidentti Jeltsinin kunniamerkin sekä Pyhän Andreaksen ritarikunnan jäsenyyden. Presidentti Medvedev myönsi Kalašnikoville Venäjän federaation sankarin arvon hänen 90-vuotispäivänään.Ria Novosti 90-vuotisjuhlissaan hän kommentoi kysymystä aseen käytöstä konfliktipesäkkeissä eri puolella maailmaa:Eero Nurmi, Kalashnikov- rynnäkkökiväärin kehittäjä on kuollut, Yle.fi uutiset 23.12.2014 Vuonna 2004 tuli markkinoille Kalašnikov-vodkamerkki. Kalašnikov kuoli 94-vuotiaana. Hänet haudattiin uudelle kansallissankarien hautausmaalle Moskovan lähelle. Hänen patsaansa paljastettiin syyskuussa 2017 Moskovassa. == Lähteet == == Aiheesta muualla == *Kalashnikov Museum virtual tour Luokka:Venäläiset insinöörit Luokka:Sosialistisen työn sankarit Luokka:Asesuunnittelijat Luokka:Venäläiset keksijät Luokka:Vuonna 1919 syntyneet Luokka:Vuonna 2013 kuolleet Luokka:Seulonnan keskeiset artikkelit
Tabiteuea

Tabiteuea on yhteisnimitys kahdelle Tyynellämerellä Gilbertsaarilla sijaitsevalle saarelle, Pohjois- ja Etelä-Tabiteuealle. Molemmat kuuluvat Kiribatille ja sijaitsevat Tarawasta etelään. Pohjois-Tabiteuean pinta-ala on 26 neliökilometriä ja asukasluku oli noin 3 955 vuonna 2015. Etelä-Tabiteuean pinta-ala on 12 neliökilometriä ja asukasluku oli 1 306 vuonna 2015. Sana "Tabiteuea" on kiribatin kieltä ja tarkoittaa "maata, jossa ei ole päällikköjä". == Lähteet == Luokka:Kiribatin saaret
Hertz

Hertz voi tarkoittaa: * hertsi, taajuuden yksikkö, lyhenne Hz * Hertz, autovuokraamo == Sukunimi == * Aarno Tertti, ent. Hertz (1925–2011), suomalainen tiedottaja, sukututkija ja päätoimittaja, Martti Tertin (Hertz) poika * Arne Hertz (s. 1939), ruotsalainen kartanlukija * Gustav Ludwig Hertz (1887–1975), saksalainen fyysikko, toinen Franckin ja Hertzin kokeen keksijöistä, Nobelin fysiikanpalkinnon saaja * Heinrich Rudolf Hertz (1857–1894), saksalainen fyysikko, radioaaltojen löytäjä * Henrik Hertz (1797 tai 1798–1870), tanskalainen kirjailija * Martti Hertz, Martti Tertti (1898–1940), suomalainen metsätieteilijä ja metsänhoitaja Luokka:Luettelot henkilöistä sukunimen mukaan
RYL

RYL eli rakennustöiden yleiset laatuvaatimukset on sarja julkaisuja, joissa määritetään Suomessa toteutettavia kriteerejä rakennustarvikkeille, rakennustyölle ja valmiille rakennusosalle. RYL:n kustantaa Rakennustieto Oy. Julkaisut on eroteltu tuoteosan mukaisesti: MaaRYL, RunkoRYL, SisäRYL, MaalausRYL ja InfraRYL. Nykyiset versiot ovat MaaRYL 2010, RunkoRYL 2010, MaalausRYL 2012, SisäRYL 2013, TalotekniikkaRYL 2002, KiinteistöRYL 2009 ja InfraRYL 2006/2010.Rakennustieto Viitattu 21.3.2015. RYL:n laadinnassa ovat olleet mukana rakennusalan keskeiset toimijaosapuolet. RYL ei ole virallinen määräys, mutta rakennuttajan ja urakoitsijan välisissä sopimuksissa RYL on yleisesti sovittu sitovaksi laatumäärittelyksi. Kun suunnitelmissa viitataan RYLlin, ei kaikkia yksityiskohtia tarvitse esittää suunnitelmissa. Myös rakennustyön tapa ja lopputuloksen laatu saadaan standardoitua eri työkohteissa. RYLlin määräykset määrittävät myös niin sanotun hyvän rakennustavan minimin. Juridisesti RYL:n yläpuolelle sijoittuvat lait, asetukset ja viranomaismääräykset, esimerkiksi Suomen Rakentamismääräyskokoelman RakMk määräykset. Myös varsinaiset suunnitelmat nousevat RYL:n yläpuolelle; mikäli jokin asia on esitetty molemmissa, noudatetaan pääsääntöisesti suunnitelmia, vaikka RYLlistä löytyisikin määritys ko. asialle. Oleellista RYL-järjestelmässä on rakennusalalle yhteisesti sovittu nimikkeistö, jonka avulla rakennushanke voidaan osittaa. == Lähteet == == Aiheesta muualla == *Rakennustöiden yleiset laatuvaatimukset, Rakennustieto Luokka:Rakentamisen normit ja määräykset Luokka:Rakentaminen Suomessa
Irene Dukaina

Irene Dukaina (, 1066 – 19. helmikuuta 1123) oli Bysantin keisarinna ja Aleksios I Komnenoksen vaimo. Irene kuului mahtavaan Dukasten sukuun, jonka riveistä olivat tulleet keisarit Konstantinos X Dukas ja Mikael VII Dukas. Irenen ja Aleksioksen välit eivät koskaan olleet lämpimät, vaikka pari saikin seitsemän lasta. Kun Aleksios kaappasi vallan vuonna 1081, hän muutti keisarilliseen palatsiin asumaan äitinsä, Anna Dalassenan ja Mikael VII:n lesken Marian kanssa. Luultavasti Aleksios suunnitteli menevänsä naimisiin leskikeisarinnan kanssa. Irene sai asua palatsin alakerrassa. Vanhan tavan mukaan Irene olisi pitänyt kruunata keisarinnaksi samaan aikaan kun Aleksios kruunattiin keisariksi, mutta näin ei käynyt. Lopulta Irene kruunattiin viikko Aleksioksen jälkeen, kun kansa ja kaupungin patriarkka olivat painostaneet tätä. Parin ensimmäinen lapsi Anna syntyi pian sen jälkeen, kun Aleksios oli palannut taistelemasta Robert Guiscardia vastaan vuonna 1083. Annasta suunniteltiin heti alkuunsa Mikael VII:n pojan Konstantinoksen vaimoa. Mutta kun Irene sai Johanneksen vuonna 1087, Aleksios päätti tehdä tästä kruununperillisen ja syrjäyttää Konstantinoksen. Kun Aleksios oli kuolemaisillaan vuonna 1118, Irene olisi halunnut, että Annan miehestä Nikeforos Bryennioksesta olisi tullut uusi keisari hänen poikansa Johanneksen sijaan. Aleksios kuitenkin suosi Johannesta ja sai tämän ottamaan vallan omiin käsiinsä. Anna ja Irene yrittivät syrjäyttää Johanneksen, mutta yritys epäonnistui. Irene vetäytyi itse rakennuttamaansa luostariin, jossa hän myös kuoli. Anna Komnena kirjoitti myöhemmin isänsä elämäkerran, jossa hän myös kuvailee äitiään. Irene oli erittäin lukenut ihminen ja erityisen kiinnostunut uskonnosta. Hän lahjoitti suuria summia luostareille ja Anna mainitsee myös, että hän oli erittäin antelias myös tavallisia ihmisiä kohtaan. == Perhe == Irene ja Aleksios saivat seitsemän lasta: * Anna (1083–1153) * Maria * Johannes (1087–1143) * Andronikos (kuoli noin 1130) * Isaak * Eudokia * Theodora == Kirjallisuutta == * * == Aiheesta muualla == * Medieval Sourcebook: Anna Comnena: The Alexiad Luokka:Bysantin keisarinnat Luokka:Vuonna 1066 syntyneet Luokka:1100-luvulla kuolleet
Nuorisokulttuuri

Nuorisokulttuuri on teinien tai laajemmin nuorten alakulttuuri, joka koostuu nuorten tulkinnasta nykymaailmasta ja siitä pohjautuvasta käyttäytymis- ja pukeutumistavoista, se on myös nuorien reaktio sille mitä senhetkinen elämänympäristö on, ja se mitä nuorilta vaaditaan ja odotetaan aikuisena. Se on yhteiskunnallinen ilmiö, joka on saanut alkunsa Yhdysvalloissa 1950-luvun alkupuolella, leviten hiljan myöhemmin myös muihin läntisiin teollisuusmaihin. Eräät kulttuurin piirteet vetoavat työläisnuorisoon kun taas jotkut keski- ja yläluokan nuorisoon. Kaupallistamisella on myös erittäin merkittävä osa nuorisokulttuurissa, sillä muun muassa tavarat ja vaatteet toimivat nuorison tyylien rakentajina, jolloin voidaan puhua pikemminkin nuorisomuodista tai nuorisomainonnasta.WSOY Facta nuorisokulttuuri Suomessa nuoriso omaksuu nopeasti kansainvälisiä tyylejä ja muoteja. Muun muassa sosiologit tutkivat alakulttuurien ja nuorisoliikkeiden syntyä, laajenemista sekä sammumisen kiertokulkua. ==Lähteet== == Aiheesta muualla == *
Lama (uskonto)

Lama on tiibetinbuddhalainen opettaja (vastaava kuin sanskriitin guru). Sanatarkasti käännettynä lama tarkoittaa "ei kenenkään alaisuudessa", jolla tarkoitetaan sitä, että lamat ovat korkein mahdollinen auktoriteetti, jota muut buddhalaiset voivat konsultoida uskonasioissa. Lama on keskeisessä asemassa tiibetinbuddhalaisuudessa. Tämän takia tiibetinbuddhalaisuutta joskus virheellisesti nimitetään lamalaisuudeksi. Tiibetinbuddhalaiset turvautuvat kolmen jalokiven (Buddha, Dharma, Sangha) ohella myös lamaan, jota pidetään kolmen jalokiven elävänä edustajana. Opettajan oletetaan toimivan aina oppilaidensa parhaaksi, ja oppilaan on noudatettava laman antamia ohjeita tarkasti. Tunnetuimpia lamoja ovat Gelug-linjan dalai-lama ja panchen-lama sekä Karma-kagyü-linjan Karmapa ja Shamarpa. Useimmat lamat ovat munkkeja tai nunnia, kagyü, sakya ja nyingma-koulukunnissa Lama-nimitystä voidaan käyttää myös maallikoista, yleensä edistyneistä tantrisista harjoittajista. == Lähteet == *
Roussel de Bailleul

Roussel de Bailleul (myös Roussel Phrangopolos tai Baieul) (kuoli vuonna 1077 tai 1078)Roussel de Bailleul . Prosophography of the Bysantine Wolrd. Viitattu 5.1.2016. oli normandialainen seikkailija ja palkkasotilas, joka perusti vuoden 1071 tienoilla lyhytikäisen ruhtinaskunnan Vähään-Aasiaan. Roussel de Bailleul aloitti uransa palkkasotilaana Sisiliassa, mutta siirtyi myöhemmin taistelemaan Bysantin valtakunnan palveluksessa. Hän johti ulkomaalaisia palkkasotilaita kohtalokkaassa Manzikertin taistelussa vuonna 1071. Taistelun jälkeen Roussel kapinoi keisaria vastaan ja yritti perustaa oman ruhtinaskuntansa. Roussel taisteli kolmentuhannen miehen voimin turkkilaisia ja bysanttilaisia vastaan. Vuoteen 1073 mennessä hän oli vallannut Galatian. Lopulta keisari lähetti nuoren kenraalin Aleksios Komenoksen kukistamaan Rousselin. Aleksios sai tämän vangittua ja kuljetettua keisarin luokse. Anna Komnena käyttää isänsä Aleksioksen elämäkerrassa Rousselista nimeä Ursel. Hän kuoli luultavasti keisari Nikeforos III Botaniateksen myrkyttämänä. ==Lähteet== Luokka:Bysanttilaiset sotilaat Luokka:Normannit Luokka:Palkkasotilaat Luokka:Keskiajan henkilöt Luokka:Vuonna 1078 kuolleet Luokka:Syntymävuosi tuntematon
Damageplan

Damageplan oli Panteran rumpalin Vinnie Paulin ja kitaristin "Dimebag" Darrell Abbottin perustama post-thrash/groove metal -yhtye. Muut jäsenet olivat Rob Halfordin yhtyeessä kitaraa soittanut Patrick Lachman ja basisti Bob Zilla. Yhtye sekoitti musiikissaan Panteraa ja Halfordia ottaen myös vaikutteita muilta yhtyeiltä kuten Slipknot ja Alice in Chains. Esikoisalbumi New Found Power julkaistiin Yhdysvalloissa 10. helmikuuta 2004. Dimebag Darrell, turvamies ja kaksi yleisön jäsentä saivat surmansa 8. joulukuuta 2004, kun Abbottia Panteran hajoamisesta syyttänyt mielenterveysongelmainen fani Nathan Gale avasi tulen kesken Damageplanin konsertin Ohiossa. Darrell Abbott oli 38-vuotias. Rumpali Vinnie Paul kuoli sydänkohtaukseen 54-vuotiaana kesäkuussa 2018. == Jäsenet == * Patrick Lachman – laulu * "Dimebag" Darrell Abbott – kitara * Bob Zilla – basso * Vinnie Paul – rummut == Diskografia== * == Lähteet == == Aiheesta muualla == * Damageplanin viralliset sivut Luokka:Yhdysvaltalaiset groove metal -yhtyeet
Tietokonetaide

Tietokonetaiteessa eli digitaalisessa taiteessa on joko tekemisen apuvälineenä tai sen esittämisessä tietokoneella, siihen liittyvillä lisälaitteilla, ohjelmilla tai näiden kokonaisuuksilla eli järjestelmillä keskeinen osa. Suurin osa tietokonetaiteesta kytkeytyy perinteisempiin taiteenaloihin kuten animaatioon, typografiaan, kuvataiteisiin ja musiikkiin, mutta tietokoneilla on luotu myös vuorovaikutuksellista eli interaktiivista ja ohjelmien avulla syntyvää taidetta. Tietokoneistuminen on aiheuttanut digitaalitaiteen ja monien perinteisten taiteiden tekemisen välisen rajan hämärtymisen. Tietokoneesta on tullut yksi väline muiden joukkoon. Mainonta ja graafinen suunnittelu ovat käyttäneet tietokoneen avulla valmistettavia ja muokattavia kuvia hyväkseen varsinkin siitä asti, kun kuvalliset käyttöliittymät yleistyivät ja näyttötekniikka parani 1990-luvulla. Graafiset ohjelmat mahdollistavat nykyisin erilaisten maalausten ja piirustusten tekemisen piirtopöydän avulla. Tietokonetta voidaan käyttää myös muun muassa sarjakuvien piirtämisessä.https://tipsmake.com/how-to-draw-manga-comics-on-the-computer- for-beginners Tietokonetaidetta voidaan tehdä myös algoritmien avulla kuten fraktaalitaidetta. == Historia == Tietokonetaiteen edeltäjiin kuuluu muun muassa Andy Warhol. Warhol teki Debbie Harryn maalauksen Commodore Amigalla yleisön edessä kesällä 1985. Videokameralla digitoitu kuva tuotiin tietokoneen näytölle, jossa Warhol muokkasi kuvaa ohjelmalla. Warhol teki Amigalla myös muita töitä, jotka on saatu talteen levykkeiltä. == Katso myös == * Digitaalinen piirtäminen ja maalaaminen * Digitaalinen kuvanveisto * Tietokonemusiikki * Demo * Pikselitaide * ASCII-taide * ANSI-taide * Kuvageneraattori == Lähteet == == Aiheesta muualla == Luokka:Tietokonegrafiikka Luokka:Graafinen suunnittelu Luokka:Animaatio Luokka:Mediataide Luokka:Digitaalinen media he:אמנות דיגיטלית hi:डिजिटल आर्ट ar:فن رقمي de:Digitale Kunst fr:Art numérique it:Arte digitale nl:Digitale kunst ru:Компьютерное искусство sv:Digital konst tr:Dijital sanat zh:数字艺术
Tulku

Tulku on tietoisesti jälleensyntynyt buddhalainen opettaja. Tulku on valaistunut ja jälleensyntyy tähän maailmaan auttaakseen muita saavuttamaan valaistumisen. Tulkuja esiintyy tiibetinbuddhalaisissa perinteissä. Ensimmäinen tulku oli Karmapa, joka on tähän mennessä ehtinyt 17. jälleensyntymään. Tunnetuin tulku lienee 14. dalai-lama. On arvioitu, että maailmassa olisi muutamia satoja tunnistettuja tulkuja. Tulkujen tunnistamisessa käytetään erilaisia ennusmerkkejä. Usein edellinen (tai jokin varhaisempi) jälleensyntymä jättää jälkeensä kirjeen tai runon, jossa hän antaa ohjeet seuraajan etsimiseen. Näin toimi esimerkiksi ensimmäinen Karmapa, Düsum Khyenpa. Jotkut tulkut ilmoittavat henkilöllisyytensä hyvin nuorina tai tunnistavat edellisen jälleensyntymän oppilaita, opettajia, palvelijoita tai niille kuuluneita esineitä. Titteleitä tulku ja lama käytetään joskus sekaisin. Ero on se, että lama on kuka tahansa tunnustettu opettaja, joka voi olla tulku tai sitten ei. == Lähteet == Luokka:Lamat
Valinor

Valinor on valtakunta Amanin mantereella J. R. R. Tolkienin kirjoissa Silmarillion ja Taru sormusten herrasta. Valinor tarkoittaa valarin maita ja siellä asuvat Amanin valar, minne he siirtyivät Almarenin saarelta Melkorin tuhottua sen. Sen pääkaupunki oli Valimar, missä valar ja vanyar asuivat. Kaksi muuta kaupunkia olivat Alqualondë ja Tirion joissa asuivat kunnioitetut teleri ja noldor haltiat. Siihen kuului myös saari, Tol Eressëa, itärannan tuntumassa. Se tunnettiin myös nimellä Kuolemattomat Maat, minne vain kuolemattomat sielut saivat matkata, paria poikkeusta lukuun ottamatta. Sinne saapuivat Valtasormuksen viejät, Frodo Reppuli ja Bilbo Reppuli, ja myöhemmin Sam sekä Legolas ystävänsä Gimlin kanssa. Jokaisella valalla oli saarella oma osansa, jota he olivat itse muokanneet. Yavanna, luonnon vala, kasvatti kasveja saaren eteläpäässä. Oromë, metsästyksen vala, asui Oromen metsissä saaren koillisosassa. Metsässä oli monia olentoja, joita Orome metsästi. Nienna, surun vala, asui saaren länsiosassa, ja perusti sinne Niennan Huoneen, ja vietti päivänsä itkien. Etelässä Niennan Huoneesta sijaitsi Mandosin Huone. Mandos, Niennan veli, oli kuoleman vala. Kaikki henget menivät kuoltuaan Mandosin Huoneeseen, olivat he sitten kuolevaisia tai kuolemattomia. Mandosin Huoneessa asui hänen vaimonsa Vairë. Idässä Mandosin huoneesta sijaitsi Esten Saari, mikä sijaitsi Lorrellinin järven keskellä, minkä lähellä oli Lórienin Puutarha, joka muistutti Lóthlorienin metsää Keski-Maassa, koska sen oli luonut sama vala, Irmo, unien vala. Estë ja Lórien olivat aviopari ja asuivat lähellä toisiaan. Pohjoisessa sijaitsi Aulën Kartano, Aulën joka oli Yavannan aviomies. Koillisessa sijaitsi Manwën ja Vardan Kartano, ja he olivat kaksi voimakkainta valaa, ja olivat myös naimisissa. Lännessä olivat Valinorin Puut, Telperion ja Laurelin. Koko Valinorin saarta ympäröivät Pelori-vuoret. Valinorista lähti joitakin haltioita takaisin Keski-Maahan kuten Galadriel. Ne jotka lähtivät kiellettiin palaamasta Valinoriin, mutta kun Keski-Maa alkoi häilyä, valar päättivät armosta antaa näiden palata. Luokka:Keski-Maan paikat pl:Aman (Śródziemie)#Valinor
Redmond

Redmond on kaupunki, joka sijaitsee Kingin piirikunnassa Washingtonissa. Se sijaitsee Seattlen kaupunkialueen itäisellä laidalla. Vuoden 2010 väestönlaskennassa kaupungin asukasluku oli 54 144. Redmond tunnetaan parhaiten alueellaan sijaitsevasta Microsoftin kampusalueesta. Kaupunki tunnetaan hyvin Yhdysvalloissa myös puistoistaan. ==Historiaa== Amerikan intiaanit asuivat Redmondin alueella jo 3 000 vuotta sitten. Ensimmäiset eurooppalaiset asukkaat saapuivat 1870-luvulla. Luke McRedmond valtasi maata Sammamish-joen rannalta syyskuun 9. päivänä 1870. Seuraavana vuonna Warren Perrigo valtasi maan hänen naapuristaan. Joissa ja puroissa oli niin paljon lohta, että asutus sai aluksi nimen Salmonberg ('Lohivuori'). Uudisasukkaita tuli lisää ja ensimmäisen postitoimiston perustamisen myötä vuonna 1881 paikan nimeksi vaihdettiin Melrose. Uusi nimi perustui Perrigon majataloon, nimeltään Melrose House, mikä kismitti McRedmondin mieltä. Kun Luke McRedmond valittiin paikan postimestariksi, hän muutatti paikkakunnan nimeksi Redmond vuonna 1883. ==Lähteet== ==Aiheesta muualla== * Redmondin kaupungin verkkosivut * Redmondin historiallinen seura * Sanomalehti "King County Journal" * "King County", piirikunta johon Redmond kuuluu Luokka:Kingin piirikunta (Washington) Luokka:Washingtonin kaupungit
Paul Allen

Paul Gardner Allen (21. tammikuuta 1953 – 15. lokakuuta 2018 Seattle, Yhdysvallat) oli yhdysvaltalainen liikemies, sijoittaja ja hyväntekijä. Allen oli toinen Microsoftin perustajista yhdessä Bill Gatesin kanssa. Hän irtautui yhtiöstä jo 1983, mutta yhtiön osakkeiden ja jatkosijoitusten ansiosta hän oli varakas. Forbes-lehti arvioi hänet maailman 37. rikkaimmaksi ihmiseksi vuonna 2010. Hänen omaisuutensa arvo oli tuolloin noin 13,5 miljardia dollaria, joista viisi miljardia Microsoftin osakkeissa. Allen vastasi 15. heinäkuuta 2010 Bill Gatesin miljardööreille esittämään haasteeseen lahjoittaa omaisuudestaan vähintään puolet hyväntekeväisyyteen. Allen lupasi testamentata suurimman osan omaisuudestaan hyväntekeväisyyteen. Allenin suurta omaisuutta ja hyväntekeväisyyshankkeita hallinnoidaan hänen perustamassaan Vulcan Inc. -yrityksessä. Allen omisti kolme ammattilaisurheilujoukkuetta: NFL:n Seattle Seahawksin (vuodesta 1997), NBA:n Portland Trail Blazersin (vuodesta 1988) sekä MLS:n Seattle Sounders FC:n (osaomistaja vuodesta 2009). Allen haastoi vuonna 2010 oikeuteen patenttirikkomuksista yksitoista suurta teknologiayhtiöitä, joukossa muun muassa Google, Apple, Facebook, Yahoo ja eBay. Allenin mukaan yhtiöt olivat rikkoneet hänen omistamansa yhtiön Interval Licensingin oikeuksia. Interval Licensing omistaa useita patentteja, jotka ovat alun perin kuuluneet Allenin ja David Liddlen vuonna 1992 perustamalle Interval Research -yritykselle. (Archive.org) Paul Allenin sisko ja Vulcanin toimitusjohtaja Jody Allen julkisti 15. marraskuuta 2009 tiedon, että Paulilla oli diagnosoitu non-Hodgkin-lymfooma eli imusolmukesyöpä. Myös Allenin ero Microsoftista vuonna 1983 johtui taistelusta syöpää vastaan. Syöpä uusiutui vuoden 2018 syksyllä, ja hän kuoli 15. lokakuuta 2018 tautiin liittyviin komplikaatioihin. == Lähteet == == Aiheesta muualla== * Paul Allenin kotisivu * Luokka:Suursijoittajat Luokka:Yhdysvaltalaiset miljardöörit Luokka:Yhdysvaltalaiset liikemiehet Luokka:Yhdysvaltalaiset tietotekniikan kehittäjät Luokka:Microsoftin henkilöstö Luokka:Vuonna 1953 syntyneet Luokka:Seulonnan keskeiset artikkelit Luokka:Vuonna 2018 kuolleet
IVL Haukka

IVL Haukka oli Ilmailuvoimien Lentokonetehtaan (IVL) pääsuunnittelijan, insinööri Kurt Bergerin suunnittelema kaksitasoinen hävittäjälentokone vuodelta 1927. Ulkomailta hankitun ensimmäisen hävittäjälentolaivueen jatkoksi oli tarkoitus rakentaa kotimaassa hävittäjiä lisenssillä. Kun lisenssivalmistus kariutui, Kurt Berger suunnitteli IVL C.24- ja IVL C.25 -hävittäjät, jotka pilasi epäluotettava Siemens Halske Sh IIIA -moottori. Kolmannen hävittäjäkonstruktionsa Kurt Berger suunnitteli Bristol Jupiter -tähtimoottorin ja Englannista saatujen oppien varaan. Lopputulos, IVL Haukka I lensi ensilentonsa 17. maaliskuuta 1927. Konetta vertailtiin Gloster Gamecock -hävittäjään ja koneet olivat hyvin tasaveroisia suorituskyvyltään. Haukka I:n heikkous oli olematon näkyvyys eteen alaviistoon, sillä kaksitasoisen koneen yläsiipi oli kiinnitetty runkoon. Tämän vuoksi Berger suunnitteli uuden version, jota syksyllä 1927 tilattiin kaksi kappaletta. IVL Haukka II kilpaili vuonna 1928 tasapäisesti Gloster Gamecockin kanssa. Valinnassa päädyttiin kuitenkin Gloster Gamecock II:een, joita rakennettiin lentokonetehtaalla lisenssillä 15 kappaletta. Haukat olivat aikanaan hyvin vähäisessä käytössä. Haukka I (HA-39) vaurioitui 7. lokakuuta 1927. Kone korjattiin lentokelpoiseksi mutta sitä käytettiin vain havaintovälineenä ja kone poistettiin vuonna 1931. Haukka II:n toinen prototyyppi (HA-40) meni laskussa 7. heinäkuuta 1930 ympäri. Toinen prototyyppi (HA-41) vaurioitui 21. maaliskuuta 1929 ja uudelleen 3. syyskuuta 1930. Kone korjattiin kuitenkin lentokelpoiseksi ja se lensi konetyypin viimeisen lennon 8. lokakuuta 1930. Haukka II:t poistettiin vuonna 1933. HA-39 ja HA-41 varastoitiin museokäyttöä varten. ==Tekniset tiedot== Päijät-Hämeen ilmailumuseossa on näytteillä Ilmailumuseoyhdistyksen vapaaehtoisten entisöimä Haukka HA-39. Haukka II HA-41 on puolestaan entisöitynä Hallinportin ilmailumuseossa. == Lähteet == * Raunio, Jukka: Valtion Lentokonetehtaan Historia. Osa I: Pioneerivuodet 1922–1932. Jukka Raunio, 2005. * ===Viitteet=== D.26 Haukka Luokka:Suomalaiset hävittäjälentokoneet Luokka:1920-luvun hävittäjälentokoneet
Vasemmisto yhteen

Vasemmisto yhteen oli suomalainen aatteellinen yhdistys, joka toimi työväenliikkeen vuonna 1918 alkaneen kahtiajaon lopettamiseksi. Järjestön tavoitteena oli SDP:hen ja Vasemmistoliittoon järjestäytyneiden vasemmistovoimien kokoaminen yhteen puolueeseen. VY:n mielestä yhdistymällä olisi voitu luoda ”kiistatta Suomen vaikutusvaltaisin puolue”.Miksi yhteen? Vasemmisto yhteen 10.1.2005 Vasemmisto yhteen perustettiin vuonna 2005. Yhdistyksen kantavia voimia ja perustajia olivat vasemmistoliittolaiset Matti Viialainen (pj.) ja Timo Roppola (vpj.). Sihteerinä toimi Tanja Harjuniemi.Yhteystiedot Vasemmisto yhteen 2005 Viialainen ja Roppola levittivät alkuvuonna 2005 vasemmistoliittolaisissa ay-piireissä muistiota, jossa ehdotettiin vasemmistopuolueiden yhdistämistä. Vasemmistoliiton johto ei lämmennyt idealle.Anna-Riitta Sippola: Vasemmistoliiton johto tyrmäsi taas puolueiden yhdistämispuuhan Helsingin Sanomat 23.4.2005 SAK:n vasemmistoryhmä ilmoitti Viialaisen menettäneen luottamuksensa.Vasemmistoliiton häiriköt Helsingin Sanomat 28.4.2005 Metalliliiton vasemmistoryhmä erotti Roppolan liiton työvaliokunnasta.Metallin Timo Roppolalle hiljaiset lähtöpassit puolueen tehtävistä Helsingin Sanomat 16.9.2005 Viialainen erosi Vasemmistoliitosta toukokuussa 2006 sen jälkeen, kun Martti Korhonen valittiin puolueen puheenjohtajaksi. Hän piti puheenjohtajavaalia osoituksena takertumisesta menneisyyteen ja ex- taistolaisten vahvaan asemaan. Myös Roppola erosi ja liittyi SDP:hen.Juhani Aro: SKP:n viimeinen ay-sihteeri yhdistää nyt teollisuusliittoja Uutispäivä Demari 8.11.2006 Viialainen oli eduskuntavaaleissa 2007 SDP:n ehdokkaana mutta hän jäi eduskunnan ulkopuolelle. ==Lähteet== Luokka:Suomalaiset vasemmistolaiset järjestöt Luokka:Vasemmistoliitto
Aero A-11

Aero A-11 on tšekkoslovakialainen kaksitasoinen, kaksipaikkainen ja yksimoottorinen tiedustelukone 1920-luvulta. Koneet suunnitteli ja valmisti Aero Tovarna Letadel, joka toimi Prahassa. ==Tekniikkaa== * Moottori: 300 hv Hispano Suiza 8Fb * puurakenne * kärkiväli: 12,78 m * pituus: 8,12 m * tyhjäpaino: 989 kg * lentopaino: 1 514 kg ==Suoritusarvoja== * huippunopeus: 218 km/h == Käyttö Suomessa == Suomen ilmavoimat hankkivat kahdeksan Aero A-11HS-konetta korvaamaan Breguet-tiedustelukoneita vuonna 1927. Koneiden tunnukset olivat AE-41 - 48. Konetyyppi oli käytössä vuoteen 1939, lopussa koulukoneena. Ensimmäinen käyttäjä oli Maalentoeskaaderi Utissa. ==Museokoneet Suomessa== Hallinportin ilmailumuseossa on entisöimätön Aero-11 tunnukseltaan AE-47. ==Kirjallisuutta== * Kalevi Keskinen, Kari Stenman, Klaus Niska, Suomen ilmavoimien lentokoneet 1918-1939, Tietoteos, 1976. Luokka:Tšekkoslovakialaiset tiedustelukoneet
Caudron G.3

Caudron G.3 oli ranskalainen, kaksitasoinen ja yksimoottorinen tiedustelukone, joka oli laajassa käytössä ensimmäisessä maailmansodassa. Koneen olivat suunnitelleet René ja Gaston Caudron.Donald 1997 s. 233 Sen edeltäjänä oli Caudron G.2. Koneesta kehitetty seuraava versio oli Caudron G.4. Koneella oli aikansa muita koneita parempi nousukyky ja sitä pidettiin siksi sopivana etenkin vuoristoiseen maastoon. Koneen puurakenteinen umpinainen runko loppui heti ohjaamon jälkeen ja pyrstörunko oli päällystämätön. Ensimmäinen G.3 valmistui toukokuussa 1914 (Hallinportin esitteen mukaan vuodesta 1913 alkaen). Konetta käytettiin Ranskan ja Suomen lisäksi ainakin Argentiinassa, Belgiassa, Kiinassa, Puolassa, Romaniassa, Tšekkoslovakiassa ja Yhdysvalloissa. ==Käyttö Suomessa== Suomen ilmavoimille hankittiin vuonna 1920 yhteensä 12 konetta Ranskasta. Kuusi konetta rakennettiin Suomessa Santahaminan ilmailutelakalla (Ilmailuvoimien telakka ja varikko) vuosina 1921–1923. Kaksi konetta ostettiin varaosineen 26. huhtikuuta 1923 Flyg Aktiebolagetilta (valmistusnumerot 6 ja 4396) yhdessä Caudron G.4:n kanssa 100 000 markalla. Kone oli helppo lentää ja korjata ja siksi sopi koulukoneeksi. Suomessa rakennetuissa koneissa oli heikommat lento-ominaisuudet kuin alkuperäisissä, koska siipiprofiili oli huonompi. Suomen ilmavoimilla oli käytössään kaikkiaan 19 Caudron G.3-konetta, joiden tunnukset olivat 2A.490 - 2A.495, neljännessä rekisterissä 1B.1 – 1B.7 ja 1D.8 – 1D.12, Suomessa rakennetut 1D.12 ja 1E.14 – 1E.18 sekä LentoOsakeyhtiö-lentoyhtiöltä ostettu 1B.19. Koneen lempinimi Suomessa oli Tutankhamon. Tyyppi oli ilmavoimien käytössä vuosina 1920–1924.Keskinen et al. 1981 s. 10 Ainut Suomessa säilynyt koneyksilö, tunnukseltaan 1E.18, on entisöitynä Hallinportin ilmailumuseossa.Heinonen 1992 s. 52 == Versiot == Pääosa G.3:n versioista oli A.2-mallia, jota käytettiin liittoutuneiden tykistön tulenjohtoon ensimmäisessä maailmansodassa Länsirintamalla, Venäjällä ja Lähi-idässä. G.3 D.2 oli kaksipaikkainen, kaksilla ohjaimilla varustettu koulukone ja E.2 oli perustyyppinen koulukone. Perusversiosta johdetussa R.1-mallia käytettiin Ranskassa ja Yhdysvalloissa. Viimeisin versio, G.3.12, oli varustettu voimakkaammalla 100 hv:n Anzani-moottorilla. == Tekniset tiedot == === Yleiset ominaisuudet === * Kärkiväli: 13,40 m * Pituus: 6,40 m * Korkeus: 2,50 m * Siipipinta-ala: 27 m² * Tyhjäpaino: 420 kg * Lentopaino: 630 kg * Moottori: 80 hv:n Le Rhone C-tähtimoottori (vaihtoehtoisesti 80 hv:n Anzani 10, Clerget tai Gnome) * Kone oli maakone. === Suorituskyky === * Huippunopeus: 100 km/h * Lentoaika: 3 tuntia == Lähteet == * * * * === Viitteet === == Aiheesta muualla == G.3 Luokka:Ranskalaiset tiedustelukoneet Luokka:1910-luvun tiedustelukoneet Luokka:Ranskalaiset koulukoneet Luokka:1910-luvun koulukoneet
James Chadwick

James Chadwick () oli englantilainen fyysikko, joka palkittiin Nobelin fysiikanpalkinnolla vuonna 1935 neutronin löytämisestä. ==Opiskelu ja perhe== Chadwick syntyi Cheshiressä, Yhdistyneessä kuningaskunnassa. Vuonna 1908 hän aloitti fysiikan opinnot Manchesterin yliopistossa ja opiskeltuaan muun muassa Ernest Rutherfordin opetuksessa hän valmistui maisteriksi 1913. Opiskeluaikanaan hän työskenteli erilaisten radioaktiivisuuteen liittyvien ongelmien parissa. Hän meni naimisiin 1925 ja perheeseen syntyi kaksoistyttäret. ==Ura== Ensimmäisen maailmansodan jälkeen Chadwick työskenteli Rutherfordin kanssa Cambridgessä Cavendish-laboratoriossa. Vuonna 1932 hän osoitti uuden alkeishiukkasen, neutronin, olemassaolon. Vain kolme vuotta löydön jälkeen, 1935, hänelle myönnettiin löydöstä Nobelin palkinto. Keksinnöllä tuli olemaan hyvin pian käytännön merkitystä toisessa maailmansodassa ydinaseen kehittämisessä, mutta myös rauhan ajan sovellutuksissa kuten ydinvoiman hyötykäytössä ja materiaalien tutkimuksessa. Vuonna 1935 Chadwick nimitettiin fysiikan professoriksi Liverpoolin yliopistoon ja toisen maailmansodan aikana 1943–1946 hän työskenteli Manhattan-projektissa Yhdysvalloissa kehittämässä atomipommia. Hän jäi virastaan eläkkeelle 1948 ja palasi Englantiin. ==Lähteet== *Nobelprize.org James Chadwickin elämäkerta ===Viitteet=== == Aiheesta muualla == Luokka:Brittiläiset fyysikot Luokka:Nobelin fysiikanpalkinnon saajat Luokka:Copley-mitalin saajat Luokka:Vuonna 1891 syntyneet Luokka:Vuonna 1974 kuolleet
Otto Hahn

Otto Hahn (8. maaliskuuta 1879 – 28. heinäkuuta 1968)Otto Hahn oli saksalainen tiedemies, jonka Fritz Strassmannin kanssa tekemät tutkimukset johtivat fissioreaktion keksimiseen. Pohjatyön Hahnin ja Strassmanin työlle teki Lise Meitner kehittämällä kokeen, jossa uraania pommitettiin varauksettomilla neutroneilla.Tiede 7/2013 sivu 63. Artikkelin otsikko: Nobelisti anasti fission Hahn sai kokeet tehtyä, mutta ei kyennyt ymmärtämään tulosta, jossa uraanin pommittaminen neutroneilla ei johtanut raskaampiin alkuaineisiin kuten Hahn ja Meitner olivat odottaneet. Hahnin epäiltiin osallistuneen Saksan sodanaikaiseen ydinaseohjelmaan, joka päättyi tuloksettomana, mutta tutkimukset osoittivat Hahnin osuuden rajoittuneen akateemiseen fysiikan tutkimukseen. Hahnille myönnettiin vuoden 1944 kemian Nobel-palkinto fissioreaktion löytämisestä. Otto Hahnin mukaan on nimetty saksalainen ydinkäyttöinen rahtilaiva NS Otto Hahn. ==Lähteet== ==Aiheesta muualla== *Nobelin kemianpalkinto Luokka:Nobelin kemianpalkinnon saajat Luokka:Pasifistit Luokka:Max Planck -mitalin saajat Luokka:Saksalaiset tieteilijät Luokka:Vuonna 1879 syntyneet Luokka:Vuonna 1968 kuolleet
Fritz Strassmann

Fritz (Friedrich Wilhelm) Strassmann (22. helmikuuta 1902 Boppard – 22. huhtikuuta 1980 Mainz) ()Fritz Strassmann oli saksalainen tiedemies, jonka Otto Hahnin kanssa tekemät tutkimukset johtivat fissioreaktion keksimiseen. ==Lähteet == Luokka:Saksalaiset kemistit Luokka:Vuonna 1902 syntyneet Luokka:Vuonna 1980 kuolleet